Fyrivarni: Rokniamboðið er bert vegleiðandi. Hvør hevur rætt til fólkapensjón? Øll, sum hava rokkið fólkapensjónsaldur og lúka lógarlýstu treytirnar hava rætt til fólkapensjón, sí eisini brotið niðanfyri um treytir. Fyrstu ferð roknast skal út, um pensjónsaldurin skal hækka er í 2025, og hevur tann broytingin virknað frá 2035, t. v. s. 10 ár eftir, at pensjónsaldurin varð tillagaður. Pensjónsaldurin kann í mesta lagi hækka við hálvum ári hvørja ferð. Tríggjar mánaðir áðrenn fólk hava rokkið ásetta fólkapensjónsaldurin, fáa tey bræv frá Almannaverkinum um, at tey skulu søkja um fólkapensjón. Høvuðsreglan er, at tann, sum fær fólkapensjón: • er danskur ríkisborgari ella er gift/-ur við ella seinast hevur verið gift/-ur við donskum ríkisborgara • hevur fastan bústað í Føroyum ella hýru við føroyskum skipi • hevur havt fastan bústað í danska ríkinum í minsta lagi í 3 ár, tá ið viðkomandi var millum 15 og 67 ár Allar tríggjar treytirnar skulu vera loknar. Aðrar treytir Um tú ikki lýkur treytirnar um danskan ríkisborgararætt, men hevur havt fastan bústað í Føroyum í minsta lagi 10 ár og búð her helvtina av nevnda tíðarskeiði beint áðrenn pensjónsaldur, skalt tú venda tær til Almannaverkið at spyrja ella frætta nærri. Um tú hevur búð ella arbeitt í Norðurlondum ella øðrum landi, sum avtala er gjørd við, hevur tú møguliga rætt til fólkapensjón í fleiri londum. Innvunnin pensjón fyri bústaðartíð og arbeiðstíð Hevur tú búð 40 ár tilsamans í Føroyum, Grønlandi og Danmark, frá tí tú vart 15 til tú hevur rokkið fólkapensjónsaldur, kanst tú fáa fulla fólkapensjón. Onnur inntøka umframt fólkapensjón Fólkapensjón er sett saman av grundupphædd og viðbót. Bæði grundarupphæddin og viðbótin verða ávirkaðar av tí inntøku, sum tú hevur umframt pensjónina. Tað er bert tín inntøka, sum ávirkar tína grundarupphædd og viðbót. Inntøkan hjá einum møguligum hjúnafelaga hevur ikki ávirkan á tína fólkapensjón. Flytur tú sum fólkapensjónistur til annað land, er ikki víst, at tú fært fólkapensjónina við tær. Umsóknin um pensjón verður viðgjørd sambært lógunum í viðkomandi landi, og lýkur umsøkjarin treytirnar, verður pensjón játtað í mun til árini, hann hevur búð har. Ger vart við hetta á umsóknarblaðnum, tá ið tú søkir um fólkapensjón, og set teg í samband við Almannaverkið at fáa greiði á hesum viðurskiftum. Full pensjón ella ikki Full pensjón verður roknað sum 40/40, t. v. s. at hevur tú verið búsitandi í 40 ár ella longri í Føroyum, Danmark ella Grønlandi, hevur tú rætt til fulla pensjón. Tá søkt verður um fólkapensjón í Føroyum, er umráðandi at svara teimum spurningum á umsóknarblaðnum, sum viðvíkja ríkisborgaraskapi og møguligum bústaði í útlandinum. Viðbótin kann annaðhvørt vera fult ella partvíst gjald av stakútreiðslu ella afturvendandi útreiðslu. Ein ítøkilig meting skal gerast av tínum fíggjarligu viðurskiftum, áðrenn viðbótin kann játtast. Fyri at fáa bíðiviðbót skal tú hava havt eina inntøku av persónligum arbeiði í minsta lagi 1000 tímar í einum álmanakkaári. Hetta svarar áleið til eitt hálvtíðarstarv. Fyri hvønn mánaða pensjónin verður útsett, er bíðiparturin 0,45%. Far inn á roknimaskinuna og fyll út røttu persónsupplýsingar tínar og fá eina vegleiðandi útrokning. Ivast tú í onkrum, ert tú altíð vælkomin at venda tær til Almannaverkið. Útgjald av fólkapensjón kann í mesta lagi útsetast 2 ferðir, har fólkapensjón verður útgoldin í tíðini ímillum. Treytin er, at arbeiðsførleikin varandi er minkaður við í minsta lagi eini helvt. Tað er, at tú ikki megnar at arbeiða meira enn hálva tíð. Tú kanst í fyrsta lagi søkja um framskundaða pensjón 3 ár áðrenn pensjónsaldur. Talan er um upphæddir fyri 2020. Í málsviðgerðini verður mett um, um grundarlag er fyri at játta hægstu fyritíðarpensjón. Rætturin til framskundaða pensjón kemur í gildi 1. desember 2019 og er galdandi fyri útgjald av veitingum frá og við januar 2020. Vilt tú søkja um framskundaða pensjón, skalt tú fylla út umsóknarblaðið“ Umsókn um framskundaða pensjón”, sum finst undir oyðubløð.